Iċ-ċkejknin, sija jkunu tfal jew klieb, ikunu jeħtieġu dik ir-raqda ta' wara nofsinhar. Meta Jessica Shyba u żewġha ħadu kelb fid-dar tagħhom għat-tlett itfal żgħar li għandhom, qatgħuha li jgħallmuh iħammeġ f'kaxxa apposta, peress li għandu biss seba' ġimgħat. Iżda wara l-ewwel lejl ta' qrid, Jessica ddeċidiet li ma terġax tħalli lill-kelb Thoe jorqod waħdu. U dan fehimha mill-ewwel u obda anki għall-irqad ta' wara nofsinhar. Kull darba li binha Beau jitqiegħed fis-sodda, 'ħuh' Theo jaqbeż għal fuq is-sodda u jorqod miegħu. L-ewwel darba li Jessica ndunat b'dan l-irqad stagħġbet u ġibditilhom numru ta' ritratti. Hi qalet li sa mill-għada wara nofsinhar Thoe joqgħod jistenna wara l-bieb tal-kamra tas-sodda, biex flimkien ma' Beau, jerġa' jmur jorqod. L-omm issostni li din kienet l-ikbar relazzjoni sabiħa u organika li qatt xehdet b'għajnejha. Binha u l-kelb jieħdu nagħsa ta' sagħtejn kuljum, flimkien.
Relazzjoni qawwija bejn tifel u kelb